Na temelju odredbe članka 19. Statuta Udruge osoba s invaliditetom „Bolje sutra“ grada Koprivnice Skupština Udruge osoba s invaliditetom „Bolje sutra“ grada Koprivnice na sjednici održanoj 17. travnja 2015. godine donijela je

IZVJEŠTAJ O RADU UDRUGE U 2014. GODINI

OSNOVNA DJELATNOST, ČLANSTVO I ZAPOSLENICI Udruga osoba s invaliditeom „Bolje sutra“ grada Koprivnice u 2014. Imala je 4 zaposlenika za koje su se plaće osigurale iz prihoda programa i projekata. Program: „Osobni asistent“, te projektom Nađi razliku...koje nema i putem Mjere Javni radovi. Također su na taj način osigurana su sredstva za redovnu djelatnost udruge. Sustavnim ulaganjem u ljudske potencijale i razvijenom unutarnjom komunikacijom Udruga je izgradila kompetentan tim kreativnih, sposobnih i motiviranih zaposlenika s kojima ostvaruje zadane ciljeve. Na administrativnim poslovima radi jedna osoba na mjestu tajnice, a jedna osoba radi na radnom. Po programu „Osobni asistent“ zaposlene su na određeno vrijeme jedna osoba, jedna osoba na mjestu Informatičar, jedna osoba na mjestu asistent u radu na određeno vrijeme. Zavodu za profesionalnu rehabilitaciju i zapošljavanje osoba s invaliditetom redovito smo slali kvartalna izvješća o zaposlenim osobama u Udruzi. Radno vrijeme Udruge je od 8 do 16 sati Redovno je ažurirana web stranica Udruge www.udruga-bolje-sutra.hr . Dostavili smo Državnom zavodu za statistiku godišnji izvještaj o zaposlenima i isplaćenoj plaći. Sva izvješća nadležnim institucijama su dostavljana u zadanim rokovima.

SKUPŠTINA I UPRAVNI ODBOR Dana 15.12.2014. godine održana je Redovna Izvještajna skupština Udruge Upravni odbor je održavao sjednice na kojima su donesene odluke od velike važnosti za rad udruge. Nadzorni odbor održao je jednu sjednicu, Stegovna komisija nije imala potrebu za održavanjem sjednica.

NACIONALNA I MEĐUNARODNA SURADNJA - Suradnja s Gradom Koprivnica bila je na visokoj razini, posebice kada govorimo o provođenju Nacionalne strategije izjednačavanja mogućnosti za osobe s invaliditetom u razdoblju od 2007. do 2015. godine. Na inicijativu Grada Koprivnice, Upravnog odjela za društvene djelatnosti predsjednica Udruge osoba s invaliditetom „Bolje sutra“ grada Koprivnice Marija Mraz prisustvovala je predstavljanju programa "Rastimo zajedno Plus" Ureda UNICEF-a u Hrvatskoj. U suradnji s Agencijom za odgoj i obrazovanje. Tijekom godine Program je implementiran u grad Koprivnicu. Upravnom odjelu za društvene djelatnosti Grada Koprivnice dostavljeno je izvješće o provedbi navedene Strategije, koje se odnosilo na provedbu mjera i aktivnosti u 2013.godini. Suradnja s Koprivničko-križevačkom županijom također. Na poziv Županije sudjelovali na Ultimate European Pub Quiz-u okviru obilježavanja Europskog tjedna. Županija je u 2014. posebno podupirala rad Udruge na međunarodnom području. Inicirala je suradnju sa Savezom Alpe Adria iz Austrije. Županija je bila partner u projektu Nađi razliku...koje nema. U suradnji s Policijskom upravom Koprivničko-križevačom provodili smo projekt „Dan kao san“ Nastavljena je suradnja sa Općinom Koprivnički Ivanec i OŠ Koprivnički Ivanec. Provodili smo Pravno savjetovalište „Pravna klinika“ u suradnji sa Pravnim fakultetom Zagreb jednom mjesečno., Udruga se uključivala u sve projekte Saveza, pa smo se tako uključili u trogodišnji program HSUTI- ja „Zajedno u zajednici“, Suradnja sa Hrvatskim savezom udruga cerebralne i dječje paralize – HSUCDP je odlična. Od saveza redovito dobivamo obavijesti iz njihovog djelokruga, te sudjelujemo na njihovim edukacijskim skupovima. Sudjelovali smo na radionici za voditelje udruga i radionici „Jačanje kapaciteta i strateško planiranje HSUCDP“. Surađujemo sa Ministarstvom socijalne politike i mladih, Ministarstvom znanosti, obrazovanja i športa. Suradnja Centra za socijalnu skrb Koprivnica i ove udruge je na dobroj razini. Dobro surađujemo i sa Hrvatskim zavodom za zapošljavanje – Područnim Uredom Križevci i Ispostavom Koprivnica. Zajednički kontinuirano provodimo aktivnosti u cilju povećanja konkurentnosti osoba s invaliditetom na tržištu rada odnosno zapošljavanju osoba s invaliditetom. Tijekom 2014. godine sudjelovali smo u istraživanju koje je Hrvatski zavod za zapošljavanje provodio, a vezano je za potrebe na tržištu rada u 2014. Surađivali smo sa srodnim Udrugama iz cijele HR. Agencijom za mobilnost i programe EU, INCLUSIA-ljudi poput nas iz Klagenfurta.

EDUKACIJA I JAČANJE UDRUGE Članovi/članice tijela upravljanja Udruge (Upravnog odbora, Nadzornog odbora) i zaposlenici u Udruzi sudjelovali su na raznim edukacijskim seminarima, radionicama i tribinama u organizaciji tijela javnih vlasti, nevladinih organizacija – općenito civilnog društva; Radionici za voditelje udruga u organizaciji HSUCDP.¬ Radionici u sklopu EU projekta „POWER“ – Osobe s invaliditetom za jednaka prava, Modul I Uvod u javne politike, zagovaranje, medijsko zagovaranje, izgradnju partnerstva i umrežavanje; Radionici „Programi EU“ u organizaciji PORA – Razvojne agencije Podravine i Prigorja. Međunarodna edukacija u Škotskoj s tematikom socijalnog poduzetništva i Albaniji za zaposlenike koji rade s osobama s invaliditetom. Sudjelovali smo na Regionalnoj smotri za demokratsko građanstvo – na Regionalnoj smotriiz područja odgoja i obrazovanja za ljudska prava i demokratsko građanstvo Republike Hrvatske u organizaciji Agencije za predškolski odgoj. Provodili edukaciju djece predškolskog, osnovno školskog i srednjoškolskog uzrasta o osobama s invaliditetom. Za poslodavce u Koprivničko-križevačkoj županiji organizirali smo Okrugli stol na temu 'Mogućnosti i prednosti zapošljavanja osoba s invaliditetom' odnosno javnu raspravu na kojoj je namjera bila da se poslodavcima u Podravini i Prigorju pojasniti kakve novosti im donosi novi Zakon o profesionalnoj rehabilitaciji i zapošljavanju osoba s invaliditetom. Sudjelovali u Tjednu cjeloživotnog učennja u suradnji s Pučkim otvorenim učilištem Koprivnica u organizaciji Agencije za strukovno obrazovanje i obrazovanje odraslih. Sudjelovali u Projektu „Regionalna potpora inkluzivnom obrazovanju/Regional Support for Inclusive Education“ zajednički je projekt Europske unije i Vijeća Europe čiji je cilj unaprijediti socijalnu koheziju u jugoistočnoj Europi kroz promicanje inkluzivne odgojno-obrazovne politike. U projektu je sudjelovalo sedam zemalja. Bili smo partner Volonterskom centru Zageb i Mreže mladih u projektu Prema punim potencijalima – volontiranje osnažuje ljude i zajednice.

. PROVOĐENJE PROJEKATA I PROGRAMA I STVARANJE FINANCIJSKE STABILNOSTI UDRUGE (1) Napisani su i poslani narativni i financijski izvještaji o realizaciji projekata i programa koje smo provodili i za koja su nam odobrena sredstva, kao što su: „Osobni asistent“, Nađi razliku...koje nema.Tijekom 2014. godine prijavili smo se na razne natječaje za financiranje projekata i programa. Tijekom 2014. godine provodili smo odobrene projekte i programe i to: 1. Druga godina trogodišnjeg programa „Osobni asistent“, odobren od Ministarstva socijalne politike i mladih. S obzirom da je navedeni program najprije bio projekt, a kasnije prerastao u program – ukupno se provodi 6 godina. U program je uključen 1 član Udruge najtežeg stupnja tjelesnog oštećenja kojem je potrebna praktična pomoć u samozbrinjavanju. Ovim projektom, odnosno programom smo osigurali sredstva za usluge osobnog asistenta i na taj način pružili preduvjete u zbrinjavanju za neovisan život osobama s težim tjelesnim oštećenjima koje su u većini svojih potreba u životu ovisne o tuđoj pomoći. Provedbom ovog projekta korisnici usluga osobnog asistenta su neovisniji od svoje obitelji. Odobreni su projekti od Grada Koprivnice i Koprivničko-križevačke županije.

PRISTUPAČNOST I MOBILNOST u suradnji s Gradom Koprivnica provodimo program „Od vrata do vrata“ prijevoz osoba s invaliditetom prilagođenim kombi vozilom za građane s tj. ostećenjem 80-100% Grad Koprivnica, Općina Gola, Općina Novigrad Podravski i Općina Koprivnički Ivanec subvencioniraju prijevoz.

10. SENZIBILIZACIJA JAVNOSTI Kroz razne aktivnosti podigli smo stupanj informiranja društva o pitanjima invaliditeta i pospješili razinu poštivanja prava i načina njihovog ostvarivanja među osobama s invaliditetom i djecom s teškoćama u razvoju. Podizanje javne svijesti provođeno je kroz medijske aktivnosti putem: Radio Glasa Podravine, Radio Koprivnica, Radio Drava,Podravskog radia, Radio Kaj-a, Podravskog Lista, Glasa Podravine i Prigorja, dopisništva Varaždinske televizije, dopisništva TV Srce iz Čakovca, kao i putem Internetske stranice Udruge [www.udruga-bolje-sutra.hr](http://www.udruga-bolje-sutra.hr), društvenih mreža Facebook profila Udruga Bolje Sutra i Facebook stranice Udruga osoba s invaliditetom „Bolje sutra“ grada Koprivnice,

PRUŽANJE USLUGA ČLANOVIMA UDRUGE -Udruga je organizacijski i po kapacitetu osposobljena za kvalitetno pružanje usluga svojim članovima i to: 1. Učinkovitije ostvarivanje prava članova po osnovi članstva u udruzi i ostvarivanje prava po osnovi invaliditeta (fizičkog, senzoričkog i intelektualnog), 2. Nabavka ortopedskih i drugih pomagala, 3. Tumačenje donesenih propisa koji se odnose na osobe s invaliditetom (putem medija, oglasne ploče, sastanaka, godišnje Skupštine, web stranice Udruge, 4. Uslugom prijevoza prilagođenim za prijevoz osoba s invaliditetom članovima smo osigurali sudjelovanje na svim aktivnostima na koje su željeli doći. Svakodnevno smo na raspolaganju našim članovima, učlanjujemo nove članove, izdajemo potvrde radi ostvarivanje prava po osnovi članstva u Udruzi, rješavamo probleme članova, pružali smo pomoć u pisanju raznih podnesaka i dopisa.. KULTURNI DOGAĐAJI, IZLETI, ŠPORT I Organizirali smo V međužupanijsko natjecanje u ribolovu „Rasinja 2014“ .Sudjelovali u kulturnim, društvenim i sportskim događajima u kolalnoj zajednici.

OBILJEŽAVANJE ZNAČAJNIH DANA ZA OSOBE S INVALIDITETOM – obilježili Valentinovo,16.-22. rujna Europski tjedan kretanja ,03.prosinca Obilježavanje Međunarodnog dana osoba s invaliditetom.

VOLONTERI- u 2014. Volontirao je 21 volonter. Odrađeno je 934 sata. Izvještaj o volonterskim satima dostavljeno je Ministarstvu soocijalne politike i mladih. Volonteri su sudjelovali u različitim edukacijama namjenjenim jačanju kapaciteta udruga.

Rad Udruge bio je uspješan i produktivn unatoč krizi. Povodom Dana Grada Koprivnice 04 studenog Udruga je primila veliko priznanje za svoj rad Plaketu Grada Koprivnice.

U ime članica i članova Upravnog odbora zahvaljujem djelatnicama i djelatnicima Udruge na još jednoj uspješnoj i produktivnoj godini. U nadi da će nam slijedeće godine biti bolje u svakom pogledu, Hvala Vam.

U Koprivnici 15.07.2015.

SKUPŠTINA Udruge osoba s invaliditetom „Bolje sutra“ grada Koprivnice

PREDSJEDNICA:

Marija Mraz